Çox sağ olun, Oqtay müəllim. Hörmətli cənab Sədr, hörmətli millət vəkilləri! Məhkəmə-Hüquq Şurası özünüidarəetmə orqanıdır. “Məhkəmə-Hüquq Şurası haqqında” Qanunun 6-cı maddəsinə əsasən Şura 15 üzvdən ibarətdir. Məhkəmə-Hüquq Şurasının tərkibi, əsasən, hakimlərdən, habelə icra hakimiyyəti, qanunvericilik, prokurorluq orqanları və Vəkillər Kollegiyası nümayəndələrindən ibarət olur. Qanuna əsasən qanunvericilik orqanı tərəfindən bir nümayəndə təyin edilir. Məhkəmə-Hüquq Şurası üzvlərinin səlahiyyət müddəti 5 ildir.